Starfield

Starfield on Bethesda Game Studiosin kehittämä toimintaroolipeli. Pelin julkaistiin 6. syyskuuta 2023 Windowsille ja Xbox Series X/S -alustoille.
Peli paljastettiin E3-messuilla kesäkuussa 2018, jolloin siitä esitettiin myös teaser-traileri. Peli hyödyntää Creation Engine -pelimoottorin uudistettua versiota. Peli oli tarkoitus julkaista 11. marraskuuta 2022, mutta se lykättiin vuoteen 2023. 
Microsoftin ostettua Bethesdan emoyhtiön Zenimaxin pelin trailerin julkaisun yhteydessä kerrottiin, ettei peliä julkaista Sonyn PlayStation -alustalle. Bethesdan Pete Hines esitti pahoittelut tämän jälkeen ja kertoi ettei voi juurikaan tehdä asialle mitään.
Pelaaminen.
Starfield on tieteisfiktiota sisältävä toimintaroolipeli. Peli sijoittuu 50 valovuotta laajalle alueelle aurinkokunnasta ulospäin, jota kutsutaan nimellä Settled Systems (suom. Asutetut järjestelmät). Noin vuonna 2310, pelin kaksi suurinta liittoumaa, United Colonies ja Freestar Collective taistelivat toisiaan vastaan verisessä siirtokuntasodassa. Pelin tapahtumat sijoittuvat 20 vuotta siirtokuntasodan jälkeen olevaan epävakaaseen rauhanaikaan. Peliä pelataan pelaajan luomalla hahmolla, joka kuuluu avaruusseikkailijajärjestöön nimeltä Constellation.
Peliä voi pelata ensimmäisestä tai kolmannen persoonan kuvakulmasta.
Kehitys.
Starfield on Bethesda Game Studiosin ensimmäinen kokonaan uusi pelisarja 25 vuoteen. Pelin ohjaaja Todd Howard on kuvaillut pelin olevan " avaruudessa". 
Vaikka Bethesda Game Studios on pitkään halunnut tehdä sci-fi-roolipelin ja heillä on ollut selkeitä ideoita sen pelillisistä ominaisuuksista, pelin tyylin kehitys kesti kauan, jotta se voisi erottua muiden jo julkaistujen tieteisfiktiopelien joukosta. Bethesda päätyi teemaan, jonka pelin päätaiteilija Istvan Pely nimesi "NASA-punkiksi", jolla viitataan siihen, että vaikka peli sijoittuu ihmiskunnan tulevaisuuteen, sen juuret kuitenkin juontuvat oikeista NASA:n avaruusohjelmista, mikä ilmenee esimerkiksi pelin visuaalisesta tyylistä ja teknologiasta.
Todd Howard vieraili "Starfieldin" esituotantovaiheen aikana SpaceX-yrityksessä löytääkseen inspiraatiota ja hakeakseen peliin autenttista lähestymistapaa.
Pelin konsepti oli ollut kehitteillä jo jonkin aikaa ennen vuotta 2013, jolloin pelin tavaramerkki rekisteröitiin. Todd Howardin mukaan pelin nimi "Starfield" oli alusta asti selvä, eikä muita nimiä edes harkittu. Howardin mukaan peli on ollut aktiivisessa kehityksessä heti "Fallout 4:n" julkaisun jälkeen vuonna 2015. Vuoden 2018 puoliväliin mennessä peli oli poistunut esituotantovaiheesta, ja oli pelattavissa. E3 2021-konferensissa pelin julkistuksen yhteydessä Howard sanoi Bethesdan olevan luottavainen pelin valmistuvan ilmoitettuun julkaisupäivään mennessä. Toukokuussa 2022 Bethesda ilmoitti, että Starfieldin julkaisuaikaa lykätään vuoden 2023 ensimmäiseen puoliskoon.
Vastaanotto.
Peli sai IGN:n arvostelussa arvosanaksi 7/10. Pelin ongelmakohdiksi mainittiin katkonainen avaruusmatkailu, olemattomat kartat, rasittava inventaarion hallinta ja hidas olennaisten kykyjen avaaminen. Arvostelun mukaan pelin pelasti muokatun avaruusaluksen lentäminen moraalisesti arveluttaviin tilanteisiin. Muutamien tuntien pelaamisen jälkeen tarina kantaa ja taistelu jalan sekä avaruudessa tuli paremmaksi.
Peli sai GameSpotin arvostelussa arvosanaksi 7/10. Hyvää olivat kiinnostavat sivutehtävät, mutta päätarina oli heikko. Ammuskelu sai kehuja, samoin pelin mittakaava ja planeettojen löytäminen. Roolipelimekaniikkoja sanottiin pinnallisiksi ja karttajärjestelmä vaikeutti pelaamista.